44. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 3058/296 της 27 Μαΐου/6 Ιουν.  1980 (ΦΕΚ Β’ 518) Περί διευρύνσεως αρμοδιοτήτων της ΥΠ.Ε.Δ.Α. και των Παραρτημάτων της. Έχοντας υπόψη: 1.Τις διατάξεις: α)Της περιπτ. α’ του άρθρ. 49 του Π.Δ. 99/1977 «περί Κώδικος Φορολογικών Στοιχείων». β)Των άρθρ. 17 έως 24 του Π.Δ. 960/1978 «περί καταργήσεως συστάσεως και ανακαθορισμού της χωρικής και καθ’ ύλην αρμοδιότητος Οικον. Εφοριών και Δημοσίων Ταμείων του Κράτους και συστάσεως Υπηρεσίας Ελέγχου Διακινήσεως Αγαθών» (ΥΠ.Ε.Δ.Α.), όπως τροποποιήθηκε και συμπληρώθηκε με το Π.Δ. 426/1979. γ)Του Π.Δ. 636/1977 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού». 2.Την ανάγκη διευρύνσεως των αρμοδιοτήτων της ΥΠ.Ε.Δ.Α., για την καλύτερη διενέργεια του ελέγχου εφαρμογής εν γένει των διατάξεων του Κώδικα Φορολογικών Στοιχείων, αποφασίζουμε: 1.Αναθέτουμε στην Υπηρεσία Ελέγχου Διακινήσεως Αγαθών (ΥΠ.Ε.Δ.Α.) και τα Παραρτήματα αυτής, πέραν των αρμοδιοτήτων που ορίζονται από τις διατάξεις των παρ. 1, 2, 3, 4 περίπτ. β και 5 του άρθρ. 19 του Π.Δ. 960/78, και τον έλεγχο των βιβλίων που προβλέπονται από τον Κώδικα Φορολογικών Στοιχείων, καθώς και τον έλεγχο της εφαρμογής των διατάξεων εν γένει του Κώδικα αυτού. 2.Τυχόν κατασχόμενα βιβλία, έγγραφα και λοιπά στοιχεία κατ’ εφαρμογή των ισχυουσών διατάξεων, τα οποία αποστέλλονται στις αρμόδιες Οικον. Εφορίες, ελέγχονται προ της αποστολής των από την ΥΠ.Ε.Δ.Α., εφ’όσον τούτο είναι ευχερές. 3.Κατά τα λοιπά εφαρμογή έχουν οι διατάξεις των παρ. 2 και 3 του άρθρ. 17, του άρθρ. 18 και των παρ. 1, 3, 4 περίπτ. β, 5 και 6 του άρθρ. 19 του Π.Δ. 960/78. 